Părinți cu rol de medici. Elevii au nevoie de acte noi la început de an școlar.
Noul an școlar îți aduce și noi responsabilități. În ghiozdan, pe lângă cărți și caiete, copilul tău mai are nevoie de două adeverințe noi, potrivit Ministerului Sănățății. În cazul în care copilul tău suferă de o boală cronică, el are nevoie de o adeverință de la medicul de familie care să ateste afecțiunea.
Este nevoie și de semnătura ta. Vei declara pe propria răspundere că nu este niciun pericol în cazul în care copilul tău va ocupa un loc în bancă.În cea de-a doua adeverință trebuie să declari dacă ai în familie rude de gradul întâi cu boli cronice. Copilul se poate întoarce la școală dar situația este aceeași. Tu îți dai acordul, nu medicul de familie.Și uite așa, părinților le cad pe umeri noi responsabilități. Nu uita de celelalte documente cu care te-ai obișnuit. Avizul epidemiologic, adeverința de intrare în colectivitate și adeverința pentru ora de sport.